වොක්ස්වැගන් රැකියා පොරොන්දුවක් විතරයි  අපේ කැමැත්තක් නැති රටේ සිදුවන අකටයුතුකම්වලට අපි විරුද්ධයි
වොක්ස්වැගන් සමාගම් දැවැන්ත කර්මාන්ත ශාලාවල දහස් ගණන් රැකියා පොරොන්දු පමණක් නොව දේශීය සම්පත් කුණු කොල්ලයටවිකිණීම කම්කරුවාට ධීවරයාට ගොවියාටත් බදු පිට බදු අපේ කැමැත්තෙන් තොරව මෙරටේ සිදුවන අකටයුතුකම් අපි මේවාට විරුද්ධ යැයි ශ්රී ලංකා පොදු ජන පෙරමුණේ ජාතික සංවිධායක පාර්ලිමේන්තු මන්ත්රී නාමල් රාජපක්ෂ මහතා පැවසීය බිංගිරිය ආසන බල මණ්ඩල සමුළුවට සහභාගීවෙමින් ඒ මහතා මේ බව පැවසීය බිංගිරිය පොදු පෙරමුණු සංවිධායක ජනමාධ්ය හා තැපැල් රාජ්ය අමාත්ය ශාන්ත බණ්ඩාර මහතාගේ ප්රධානත්වයෙන් බිංගිරිය ප්රධාන බස් නැවතුම් පොළ භූමියේ පැවති මෙම මහජන සමුළුව ඇමතූ රාජපක්ෂ මහතා මෙසේද පැවසීය නැව හදල නැංගුරම් දමල පැත්තක තිබෙනතාක් කල් නැවට අනතුරක් නොවේවි නමුත් නව යාත්රා කරන විටදී චණ්ඩ කුණාටු දියරැළිවලට මුහුණ දෙන්න සිදුවේවි අපේ පක්ෂයටත් එසේමයි අපිත් මේ අභියෝගයන්ට මුහුණ දියයුතුයි මේ දේශපාලනයේදී තීන්දු තීරණ ගැනීම පහසු නෑ දුෂ්කරයි නමුත් ඒ ගන්නා හැම තීන්දු තීරණයක්ම නිවැරදි තීන්දු තීරණ විය යුතුයි බොහෝ රජයන් දුවන්නේ ණය මතයි නමුත් මේ ණය ගැන කයිවාරු හෝ පම්පෝරි ගසා පලක් නෑ ඒවා නිසි ලෙස රටට ජනතාවට පලදායි ලෙස ආයෝජනය කලයුතුයි අපේ කාලයේ අපි ගත් හැම ඩොලරයකටම අපි වටිනාමක් ලබාදී තිබෙනවා ඒවා මහපොළොවට දැනෙන ලෙසට ආයෝජනය කර තිබෙනවා අපි අතිනුත් අඩුපාඩු සිදුවන්නට ඇති නමුත් අපි මේ රටට ජනතාවට ආගමට ජාතියට කිසිදු හානියක් සිදුකොට නෑ අපි තීන්දු තීරණ ගත්තේ රට ගොඩනැගීමට මිස පුද්ගලයින් ගොඩනැගීමට නොවේ රාජ්ය අමාත්ය ශාන්ත බණ්ඩාර මහතාද කතා කළ අතර ජොන්ස්ටන් ප්රනාන්දු ඉන්දික අනුරුද්ධ සමන්ප්රිය හේරත් තිස්ස කුට්ටිආරච්චි සුමිත් උඩුකුඹුරචමරි පෙරේරා ඇතුළු මැති ඇමැතිවරු රැසක් මෙහිදී අදහස් දැක්වූහ